HIMPUNAN HADITH HARIAN JAKIM 


Kategori : AKIDAH Akhlak 
Tajuk : 

Luasnya Syurga! 

Hadith : 

Dari Sahal bin Saad r. a dari Rasulullah s. a. w sabdanya: "Di dalam syurga terdapat sebatang pokok yang 
naungannya tidak terlewat (tidak terlepas dilalui di bawahnya) oleh seorang pengendara selama seratus 
tahun." 

(Muslim) 


Huraian 

Allah berfirman yang maksudnya:"Dan segeralah kamu kepada (mengerjakan amal-amal 
yang baik untuk mendapat) keampunan dari Tuhan kamu, dan mendapat syurga yang 
bidangnya seluas segala langit dan bumi, yang disediakan bagi orang -orang yang 
bertaqwa" (ali-Imraan:133) Sememangnya syurga itu sungguh luas dan setiap menuasia 
menginginkan syurga di akhirat. Syurga, di dalam al-Quran, disebut Jannah. Penghuninya 
adalah orang-orang yang bertaqwa . Maka alangkah bahagianya sekiranya kita dapat 
membimbing diri kita, anak -anak dan isteri kepada cara hidup yang diredhai Allah 
sehinggakan semuanya terselamat daripada api neraka. Bahkan sebuah keluarga yang 
bertakwa itu bukan sahaja akan bersama-sama mengecap kebahagiaan di dunia tetapi di 
akhirat juga mereka akan berkumpul lagi untuk kehidupan yang selama-lamanya. Firman 
Allah S.W.T yang maksudnya:". ..syurga yang kekal yang mereka akan memasukinya 
bersama-sama orang-orang yang mengerjakan amal soleh dari ibu bapa mereka dan 
isteri-isteri mereka serta anak-anak mereka sedang malaikat-malaikat pula akan masuk 
kepada mereka dari tiap-tiap pintu." (ar'Ra'd: 23) 



